Carlos Pérez (rukometaš)
<s>Carlos Reinaldo Pérez Enrique (Havana, 26. kolovoza 1971.) je umirovljeni kubansko-mađarski rukometaš i reprezentativac koji je igrao na poziciji lijevog vanjskog.</s>

<s>Karijeru je započeo u rodnom gradu, međutim 1997. godine je dobio priliku igrati za KC Veszprém, a sve zbog činjenice da je Pérezov sunarodnjak Ivo Díaz iste godine iz Ciudad Havane prešao u mađarski Pécsi MKC.</s><s>U Veszprému je provao praktički cijelu karijeru, osvojivši nekoliko nacionalnih pokala, ali bez konkretnog uspjeha u Europi, osvojivši tek Kup pobjednika kupova 2008. godine.</s><s>U veljači 2013. godine preselio je u katarski al-Shamal SC, ali je već u lipnju iste godine zaključio svoju profesionalnu karijeru.</s>

<s>Reprezentativnu karijeru započeo je na Kubi, za koju je nastupao do 1999. godine, kada je stekao i mađarsko državljanstvo.</s><s>Novo državljanstvo donijelo je i promjenu reprezentacije tako da je 2002. godine debitirao za Mađarsku u utakmici protiv Slovenije.</s><s>Za Mađarsku je igrao na nekoliko međunarodnih natjecanja, a najznačajnija postignuća su mu titula najboljeg strijelca na Svjetskom prvenstvu 2003. godine te nastup na Olimpijskim igrama 2012. godine.</s><s>Nakon Olimpijade se povukao iz reprezentacije.</s>

<s>Kubanski rukometaši
Mađarski rukometaši
Panamerički prvaci u rukometu</s>

